OpenLLM-France/wikimedia huggingface dataset:
# Young Sheldon

Young Sheldon (lit. ‘El jove Sheldon’) és una sèrie de televisió nord-americana creada per Chuck Lorre i Steven Molaro. Es tracta d'una preqüela de The Big Bang Theory. La trama es desenvolupa a una població fíctícia anomenada Medford, a Texas, al voltant del personatge de Sheldon Cooper nen i adolescent, interpretat per Iain Armitage. El propi Jim Parsons, que interpreta Sheldon a la sèrie original, fa de narrador en la història. Als Estats Units, la sèrie es va estrenar el 25 de setembre de 2017 i el primer episodi va ser vist per 17,21 milions d'espectadors.
El 6 de gener de 2018 es va anunciar la renovació per a una segona temporada, d'un total de 7.

## Història

Comença en la infància del nen prodigi Sheldon Cooper i en la seva incorporació a l'institut, a la primerenca edat de 9 anys i acaba a la universitat, als 14. També es mostra la relació que manté Sheldon amb la resta de membres de la seva família, dels quals ja se n'ha parlat anteriorment en la popular sèrie The Big Bang Theory.

## Repartiment
### Principal

* Iain Armitage com Sheldon Cooper: Un nen prodigi de 9 anys.
* Zoe Perry com Mary Cooper: La mare de Sheldon.
* Lance Barber com George Cooper: El pare de Sheldon.
* Montana Jordan com Georgie Cooper: Germà major de Sheldon.
* Raegan Revord com Missy Cooper: Germana bessona de Sheldon.
* Annie Potts com Meemaw: Àvia de Sheldon.

### Secundari

* Ryan Phuong com Tam: Amic vietnamita de Sheldon.
* Wyatt McClure com Billy Sparks: Veí de la família Cooper.
* Danielle Pinnock com Mrs. Ingram: Professora de l'institut.
* Valerie Mahaffey com Mrs. MacElroy: Professora de l'institut.
* Doc Farrow com Mr. Wilkins: Professor/Entrenador de l'institut.
* Brian Stepanek com Mr. Givens: Professor de l'institut.
* Melissa Tang com a Ms. Fenley: Professora de música de l'institut.
* Rex Linn com a Director Peterson: Director de l'institut.
* Matt Hobby com Pastor Hodgkins.
* Bob Newhart com a Professor Protó: Divulgador científic i personatge televisiu.

## Producció

El desenvolupament de la preqüela, va començar al novembre de 2016. La idea original va ser de Jim Parsons que va traslladar-la als productors de CBS de la sèrie original. Al març de l'any següent Armitage i Perry (filla de Laurie Metcalf, que interpretava el mateix personatge a la sèrie original) van ser seleccionats per al càsting i va començar el rodatge, per llançar l'episodi pilot al setembre de 2017.

## Referències

* ↑ Tráiler y piloto de 'Young Sheldon'
* ↑ «'Big Bang' and 'Young Sheldon' adjust up, 'Good Doctor,' 'DWTS,' 'The Brave,' 'Me, Myself & I' down: Monday final ratings» (en anglès). TV by the Numbers, 26-09-2017. Arxivat de l'original el 27 de setembre 2017. [Consulta: 26 setembre 2017].
# Tiroteig al Pentàgon del 2010

El 4 de març de 2010, un home armat, identificat com John Patrick Bedell, va disparar i va ferir dos agents de policia del Pentàgon en un control de seguretat en l'Estació del Pentàgon del Metro de Washington (sistema de trànsit ràpid) al comtat d'Arlington (Virgínia), als afores de Washington DC. Els agents van respondre al foc, impactant al cap del perpetrador. Aquest va morir unes hores més tard, l'endemà, 5 de març 2010.

## Referències

* ↑ NBC News. «Pentagon gunman sought 'truth' about 9/11». MSNBC, 05-03-2010. Arxivat de l'original el 5 de març de 2010. [Consulta: 5 març 2010].
# Anserimimus

Anserimimus ("imitador d'oques") és un gènere de dinosaure teròpode ornitomímid que va viure al Cretaci superior. Les seves restes fòssils s'han trobat a Mongòlia. Era un animal alt i prim, ràpid i possiblement omnívor.
# Steneromene

Steneromene és un gènere d'arnes de la família Crambidae.
Alguns experts l'han col·locat a la família dels piràlids, però això sembla que és un error.

## Taxonomia

* Steneromene azanalis (Walker, 1859)
* Steneromene nymphocharis (Meyrick, 1932)

## Referències

* ↑ «GlobIZ search». Global Information System on Pyraloidea. [Consulta: 2 febrer 2019].
# Yudetamago

Yudetamago (ゆでたまご) és el nom artístic del duo japonès d'artistes manga format per Takashi Shimada i Yoshinori Nakai. Són coneguts pel manga Kinnikuman, Musculman (Kinnikuman Nisei), i Tatakae!! Ramenman. Els anglesos es refereixen a Yudetamago amb el diminutiu "Yude".

## Referències

* ↑ Yudetamago a l'Enciclopèdia d'Anime News Network (anglès) A l'enciclopèdia de Xarxa de Notícia de l'Anime

## Enllaços externs

* Yudetamago Shimada-sensei xerrades sobre Kinnikuman: 1 - 2 Arxivat 2007-11-18 a Wayback Machine. - 3 Arxivat 2007-06-30 a Wayback Machine. (japonès)
# Telescopi Solar Suec

El Telescopi Solar Suec (abreujat SST, Swedish Solar Telescope), és un telescopi d'1 m de diàmetre situat a l'Observatori del Roque de los Muchachos, a La Palma, Canàries. És gestionat per l'Institut de Física Solar de la Reial Acadèmia Sueca de Ciències.
El sistema òptic primari està format per lents de vidre, que ho converteixen en el segon telescopi òptic de refracció més gran del món en ús. El SST és un telescopi de buit, el que significa que es fa un buit gairebé total en el seu interior per a evitar l'aparició de defectes en la imatge provocats per l'aire en el seu interior, fet important per a un telescopi solar perquè la gran quantitat de llum recol·lectada pel telescopi causaria gran escalfament d'aquest aire amb la consegüent degradació de la precisió de la imatge.
En 2005 es van aconseguir amb el SST les imatges amb millor resolució del Sol obtingudes fins llavors amb cap telescopi, gràcies a l'ús del seu nou sistema d'òptica adaptativa. Igual que els altres telescopis solars, el SST només opera de dia, a diferència de la major part dels telescopis de l'observatori on s'hagi situat, que són nocturns. El SST va substituir al Telescopi Solar Suec de buit (SVST Swedish Vacuum Solar Telescope), que tenia 47,5 cm de diàmetre.

## Referències

* Informació del SST a l'Institut de Física Solar Arxivat 2008-06-16 a Wayback Machine. (anglès)
# Terrerola de capell rogenc

La terrerola de capell rogenc (Calandrella cinerea) és una espècie d'ocell de la família dels alàudids (Alaudidae).

## Hàbitat i distribució

Habita zones àrides amb herba o roques del nord de Nigèria i des del sud-oest, sud i nord-est de la República Democràtica del Congo, Uganda, oest de Kenya, oest de Tanzània, Malawi i oest de Moçambic, cap al sud fins al sud de Sud-àfrica.

## Referències

* ↑ «Terrerola de capell rogenc». Cercaterm. TERMCAT, Centre de Terminologia. Rev. 20/02/2021(català)
# Épila

Épila és un municipi d'Aragó situat a la província de Saragossa i enquadrat a la comarca de Valdejalón.

## Vegeu també

* Batalla d'Épila
# Can Vies (l'Arboç)

* No confondre amb Can Vies, de Barcelona
Can Vies o també anomenat Cal Vies o Can Via és una entitat de població del terme municipal de l'Arboç que forma un enclavament entre els municipis de Castellet i la Gornal, Castellví de la Marca i Santa Margarida i els Monjos. Alhora també forma un enclavament de la comarca del Baix Penedès dins de la de l'Alt Penedès, i de la província de Tarragona dins de la de Barcelona.
Té una extensió 0,3 km², i segons el Pla d'ordenació urbanística municipal de l'Arboç està previst que passi a ser de sol residencial a sol industrial, aprofitant la seva bona comunicació i el fet d'estar envoltat d'altres zones industrials.

## Vegeu també

* Llista d'enclavaments a Catalunya

## Referències

* ↑ Can Vies a la GEC
* ↑ Situació de Can Vies a Institut Cartogràfic de Catalunya
* ↑ Pla d'Ordenació Urbanística Municipal de l'Arboç

## Enllaços externs

* Pàgina del municipi de l'Arboç
# Zaid ibn Shaker

Zaid ibn Shaker GBE CVO (àrab: زيد بن شاكر, Zayd ibn Xākir) (Amman, 4 de setembre de 1934 – Amman, 30 d'agost de 2002) fou un militar i politic jordà, comandant en cap de l'Exèrcit de Jordània durant més de 12 anys i Primer Ministre de Jordània en tres ocasions. El 4 de febrer de 1996, el rei Hussein I el premià amb el títol no-hereditari de príncep.
Shaker era cosí del rei Hussein I i s'allistà a l'exèrcit per servir en un futur el seu oncle-rei. El 1957 i el 1958 fou l'ajudant militar adscrit a l'ambaixada de Jordània a Londres. Serví en diverses posicions de l'exèrcit jordà, incloent el de comandant de tancs, tant en la brigada com en la divisió. El 8 de gener de 1996 fou nomenat cap de personal pels serveis armats, càrrec que exercí fins a la seva renúncia el 1988. Al juny de 1987 fou nomenat xerif general mariscal de camp de l'exèrcit. Sent de família haiximita, sempre recolzà a la família real, i estigué vinculat personalment amb el rei Hussein I al llarg de la seva carrera militar. A més de la seva alta posició a palau, també exercí un càrrec creat més endavant d'assessor reial sobre seguretat nacional, el que implicava que tingués una influència considerable sobre les polítiques militars.
Shaker fou escollit Primer Ministre de Jordània en tres ocasions: del 27 d'abril al 4 de desembre de 1989; del 21 de novembre de 1991 al 29 de maig de 1993; i del 7 de gener de 1995 al 4 de febrer de 1996.

## Referències

* 1 2 3 «Jordan-Command Structure: The Armed Forces» (en anglès), 01-12-1989. Arxivat de l'original el 16 d'abril 2010. de Helen Chapin Metz. Jordan: A Country Study (en anglès). 4a edició. Federal Research Division, Library of Congress, 1991.

## Enllaços externs

* Zaid ibn Shaker - Lloc web oficial
# Can Casadella

Can Casadella és una masia del poble empordanès de Matajudaica, al municipi de Corçà, inclosa a l'Inventari del Patrimoni Arquitectònic de Catalunya.
És un bell exemplar de la nostra arquitectura popular medieval. És un edifici del segle xvi, situat al carrer Major (carrer que volta tot el poble) de Matajudaica. L'edifici consta de dues plantes (planta baixa i primer pis), i està construït amb pedra i morter de calç, pel que fa a l'estructura portant, i teula àrab la coberta, que és a dues aigües en el cos de la dreta, i que sembla anterior a l'altre, i d'una aigua al de l'esquerra. Davant la casa s'hi obra un gran pati. A la banda sud hi ha un pou de secció circular, de pedra i morter de calç, amb dos pilars també de pedra col·locats a sobre que suporten un cairat de fusta que sosté la politja que serveix per pujar l'aigua.
Sembla que l'edifici en un principi només constava d'un sol cos de dues crugies, i coberta a dues aigües, i que més tard, al xviii se li va afegir el tros que li dona la forma actual.

## Referències

* 1 2 3 «Can Casadella». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 agost 2015].
# Teoria ERG

La teoria ERG o Teoria de Clayton Alderfer és una teoria del camp de la psicologia que planteja una revisió de la teoria de les necessitats de Maslow, consistent en l'agrupació de les necessitats humanes en les tres categories: existència, relació i creixement (growth, en anglès). La revisió va ser plantejada pel psicòleg neerlandès Clayton Alderfer a començament dels anys 1970.

## Teoria

* Existència: Agrupa les necessitats més bàsiques considerades per Maslow com a fisiològiques i de seguretat.
* Relació: Aquestes necessitats requereixen, per a la seva satisfacció, de la interacció amb altres persones, comprenent la necessitat social i el component extern de la classificació d'estima efectuada per Maslow.
* Creixement: Representat pel creixement intern de les persones. Inclouen el component intern de la classificació d'estima i la de l'autorealització.

## Diferències amb la Piràmide de Maslow

La teoria ERG representa una forma diferent d'agrupar les necessitats considerades per Maslow, i es distingeix de la teoria d'aquest últim en els següents aspectes:
* La Teoria ERG no considera una estructura rígida de necessitats, on ha de seguir-se un ordre correlatiu per a la seva satisfacció.
* En contraposició a Maslow, qui considera que les persones romanen en un determinat nivell de necessitats fins que aquestes estiguin satisfetes, aquesta teoria considera que si l'individu no aconsegueix satisfer una necessitat d'ordre superior apareix una necessitat d'ordre inferior (frustració-regressió).
* Poden operar al mateix temps diverses necessitats.
* Variables tals com a antecedents familiars i ambient cultural poden alterar l'ordre de les necessitats, exemple d'aquesta situació són cultures, com la japonesa, que anteposen les necessitats socials a les fisiològiques.

## Referències

* ↑ Vliet, Vincent van. «Clayton Alderfer biografie, boeken en publicaties | ToolsHero» (en neerlandès), 17-11-2014. [Consulta: 31 desembre 2018].
# Torrent del Sot de la Font Llòbrega

El torrent del Sot de la Font Llòbrega és un torrent del terme municipal de Sant Quirze Safaja, a la comarca del Moianès.
És al sector oriental del terme, en terres de l'antic poble rural de Bertí. Es forma

## Enllaços externs

* El torrent del Sot de la Font Llòbrega i el seu entorn, a l'Institut Cartogràfic de Catalunya
# Óscar de los Santos

Óscar Joe de los Santos Píriz (San Carlos, 17 de febrer de 1962) és un polític uruguaià pertanyent al Front Ampli. És l'actual intendent del departament de Maldonado.
Va guanyar les dues últimes eleccions municipals, les del 2005 i les del 2010, per la qual cosa repeteix mandat per a un nou període de cinc anys que acabarà el 2015. De los Santos és, així mateix, el primer intendent del Front Ampli – coalició política d'esquerra – que governa el departament.

## Referències

* ↑ Llista dels parlamentaris uruguaians des de 1830 fins al 2005 a www.parlamento.gub.uy Arxivat 2013-10-29 a Wayback Machine. (castellà)
* ↑ "Oscar de los Santos se reunió con el intendente Gustavo Salaberry" a www.larepublica.com.uy 3 de maig de 2010 (castellà)
# Antena de Oro 1966

L'Edició dels Premis Antena de Oro, concedits per l'Agrupació Sindical de Ràdio i Televisió sota la presidència del president del sindicat Enrique Ramos el 24 de novembre de 1966 però corresponents a l'any 1965, va guardonar:

## Ràdio

* Germán Mira Herrero (directiu)
* Tico Medina.
* José María Tavera Baz (Barcelona);
* Gonzalo Fausto García Morillas (Badajoz);
* Beatriz Cervantes (Madrid)
* Antonio García Quijada (Madrid);
* Dolores del Pino Galludo (Madrid)
* José Gil Cobo (Màlaga)
* Alberto Borràs Martorell (Barcelona)
* Eduardo Ruiz de Velasco (Bilbao)

## Televisió

* Manuel Benet Novella
* Manuel Sánchez-Camargo Cuesta
* Carlos Muñiz
* Miguel Sanchiz Buendía
* Maruja Fernández del Pozo
* Joaquín Martín Pamplona
* Rosa Álvarez
* Carlos Álvarez Paz
* Margarita Llompart Elías
* Gustavo Pérez Puig
* Jesús Aparicio-Bernal Sánchez
* Emilio Romero Gómez

## Referències

* ↑ Concesión de los Premios Antena de Oro correspondientes a 1965, ABC, 25 de novembre de 1966
# Stratton

«Stratton» té aquests significats:
* Stratton (Colorado)
* Stratton (Nebraska)
* Stratton (Ohio)
* Stratton (Vermont)
* Stephen Samuel Stratton
# Cambra de Comerç de Gijón

La Cambra de Comerç de Gijón és la cambra de comerç asturiana constituïda el 1898.
El 1898 es creà dotze anys de calendari després del Reial decret de 9 d'abril de 1886 sobre cambres de comerç a l'Estat Espanyol. La iniciativa vingué per l'impuls fet a partir del congrés de cambres de comerç fet a Saragossa entre el 20 i el 27 de novembre de 1898. El Cercle de la Unió Mercantil es a preocupar perquè Gijón no tenia cambra de comerç al adonar-se que s'anava a celebrar el congrés, de manera que reaccionaren tirant endavant la constitució d'aquesta cambra de comerç. L'ajuntament de Gijón va fer que el 2 de desembre de 1898 es fera la reunió constitutiva. El 4 de desembre el periódic El Noroeste es mostrà dubtós de la possibilitat d'èxit de la cambra de comerç basant-se en fracassos anteriors. El 19 de desembre aprovaren el reglament intern. El 26 de desembre es realitzà la primera reunió de la junta directiva. El 23 de juliol fins al 3 d'octubre de 1899 realitzà l'Exposició de 1899, amb un èxit.
Durant les primeres dècades de funcionament el càrrec de president de la Junta Directiva no li agrada als elegits per a prendre'l.
El 2014 organitzà la Fira Internacional de Mostres d'Astúries.
El 2016 tancà l'any fiscal amb beneficis.

## Presidents

* Luis Adaro (1898-1900)
* Alfredo Santos de Arana (11 de gener de 1900-16 de setembre de 1913)

## Referències

* ↑ Anes Álvarez de Castrillón, 2004, p. 54.
* ↑ Anes Álvarez de Castrillón, 2004, p. 50, 54.
* ↑ Anes Álvarez de Castrillón, 2004, p. 54-55.
* ↑ Anes Álvarez de Castrillón, 2004, p. 55.
* ↑ Anes Álvarez de Castrillón, 2004, p. 55-56.
* ↑ Anes Álvarez de Castrillón, 2004, p. 56.
* ↑ Anes Álvarez de Castrillón, 2004, p. 56-58.
* ↑ Anes Álvarez de Castrillón, 2004, p. 59.
* ↑ Anes Álvarez de Castrillón, 2004, p. 60.
* 1 2 Anes Álvarez de Castrillón, 2004, p. 58.
* ↑ «Los sectores del automóvil y de la construcción han experimentado un "notable crecimiento" en la Feria de Muestras». El Comercio, 2014 [Consulta: 18 octubre 2017].
* ↑ «La Cámara cerrará este año con beneficios y presenta para 2017 un presupuesto de 5,3 millones». El Comercio, 03-11-2016 [Consulta: 18 octubre 2017].

## Bibliografia

* Anes Álvarez de Castrillón, Rafael «Creación de las Cámaras de Comercio. La Cámara de Comercio de Gijón». Cuadernos de historia del derecho, Extraordinari, 2004, pàg. 49-62. ISSN: 1133-7613.
# Yésero

Yésero (Yesero en aragonès) és un municipi aragonès situat a la província d'Osca i enquadrat a la comarca de l'Alt Gàllego. El municipi forma part de la zona del Port de Otal-Cotefablo, Lloc d'Importància Comunitària.

## Referències

* ↑ «Gran Enciclopèdia Aragonesa, Yésero». Arxivat de l'original el 2016-09-13. [Consulta: 12 juliol 2016].
# Cantó de Bras-Panon

El cantó de Bras-Panon és un cantó de l'illa de la Reunió, regió d'ultramar francesa de l'oceà Índic. Correspon exactament a la comuna de Bras-Panon.

## Història

Llista dels consellers generals successius :
| Data d'elecció | Identitat | Partit |
| 2001 - | Daniel Gonthier | |

## Evolució demogràfica

| 1968 | 1975 | 1982 | 1990 | 1999 | 2006 |
| 5 533 | 5 941 | 6 945 | 8 455 | 9 671 | 11 028 |

## Vegeu també

* Cantons de l'illa de la Reunió
* Comunes de l'illa de la Reunió
* Consell General de l'illa de la Reunió
# Tacó

El tacó, pedaç o puput (Bothus podas) és un peix teleosti de la família dels bòtids i de l'ordre dels pleuronectiformes.
Viu en aigües de poca fondària. Es troba a les costes de l'Atlàntic Oriental (des de Mauritània fins a Angola, incloent-hi Madeira, Cap Verd i les Canàries). També al Mediterrani i a l'Adriàtic.

## Morfologia

* Pot arribar als 45 cm de llargària total.
* Té els ulls molts separats i a la banda esquerra.
* Té l'espai intraocular excavat.
* La base de l'aleta ventral dreta és més curta que l'esquerra.
* Les escates són petites, adherents, ctenoides les del cantó zenital i cicloides les del cantó cec.

## Subespècies

* Bothus podas podas

## Referències

* ↑ "Cal notar també la transferència del mot popular cap al nom científic, com va passar amb el nom balear del tacó, un peix pleuronèctid, descrit per la primera vegada pel biòleg francès Delaroche i batejat Bothus podas amb un segon element que és una deformació del nom eivissenc pedaç. http://www.termcat.cat/docs/PDF/Espais_2009_Joan_Veny.pdf Arduïtat del treball lexicogràfic i terminològic, Joan Veny
* ↑ The Taxonomicon (anglès)
* 1 2 FishBase (anglès)
* ↑ «Tacó». Gran Enciclopèdia Catalana. Barcelona: Grup Enciclopèdia Catalana.
# Óscar Álvarez Sanjuán

Óscar Álvarez Sanjuán (Barcelona, 9 de juny de 1977) és un futbolista català, que ocupa la posició de defensa.

## Trajectòria

Format al planter del FC Barcelona, passa pels equips C i B de l'entitat blaugrana. Amb el Barça B debuta a Segona Divisió i suma 34 partits la temporada 98/99. A l'any següent marxa al Reial Oviedo, de la màxima categoria, però tot just apareix en tres partits.
No compta per a l'equip asturià, que el cedeix a la UE Lleida, on realitza una bona temporada. Això fa que el repesque l'Oviedo, ara a Segona Divisió. El defensa hi seria titular la temporada 01/02, amb 32 partits.
L'estiu del 2002 fitxa pel CD Tenerife, on no acabaria de fer-se un lloc titular en les tres campanyes a les Illes Canàries. El 2005 retorna a Catalunya per militar al Nàstic de Tarragona. Eixe any els tarragonins assoleixen l'ascens a Primera, però el barceloní gairebé no juga.
Després de militar a l'Oriola CF, la temporada 08/09 recala al Girona FC, on tampoc recupera la titularitat.

## Enllaços externs

* Fitxa del jugador
# Ana Militch

Ana Militch (finals del segle xix - després de 1951) fou una soprano russa que destacava pels matisos de la seva veu segons els crítics. Després de cantar diverses temporades al Gran Teatre del Liceu es va establir a Barcelona, on exercí com a professora al Conservatori del Liceu després de retirar-se. Entre els seus alumnes destaca Manuel Ausensi qui, en agraïment per les classes gratuïtes, va donar-li una part dels seus guanys inicials. També va tenir com a alumna a Montserrat Caballé.

## Referències

* 1 2 «Biografia de Montserrat Caballé». mizarzuela. [Consulta: 17 febrer 2018].
* ↑ «La frágil memoria». Sonograma. [Consulta: 17 febrer 2018].
# Su Yiming

Su Yiming (xinès simplificat: 苏翊鸣, pinyin: Sū Yìmíng; Jilin, 18 de febrer de 2004) és un esportista xinés que competeix en surf de neu, especialista en les proves de slopestyle i big air. D'infant, també va ser actor.
En guanyar l'esdeveniment Big Air de la Copa del Món de surf de neu FIS 2021-22 a l'estació d'esquí Steamboat el 4 de desembre de 2021, es va convertir en el primer surfista de neu xinés que va aconseguir una posició de podi de la Copa del Món.
Su és considerat el primer surfista de neu a completar i aterrar amb èxit el gir aeri de 1980 graus.
Va participar en els Jocs Olímpics de Pequín 2022, obtenint dos medalles, or en el big air i plata en slopestyle. Addicionalment, va aconseguir una medalla de bronze en els X Games d'Hivern de 2023.

## Referències

* ↑ Sport, SCMP «China's Eileen Gu nails historic 1440 on way to World Cup title». South China Morning Post, 05-12-2021 [Consulta: 7 febrer 2022].
* ↑ ; Reuters «China's Su Yiming 'fulfils dream' after stealing the show». South China Morning Post, 06-02-2022 [Consulta: 7 febrer 2022].
* ↑ «China's Eileen Gu nails historic 1440 on way to World Cup title». South China Morning Post, 05-12-2021 [Consulta: 7 febrer 2022].
* ↑ «In addition to 1800 degrees, Su Yiming also broke the Guinness World Records». daydaynews.cc, 07-02-2022. [Consulta: 11 febrer 2022].
* ↑ «Yiming SU». Olympics.com. Arxivat de l'original el 7 de febrer 2022. [Consulta: 6 febrer 2022].
* ↑ «Su Yiming» en la pág. de la FIS (anglès)